КъБР-м и Iэтащхьэр хэтащ КIуэкIуэ Валерэ къызэралъхурэ илъэс 75-рэ зэрырикъуам и щIыхькIэ къыдагъэкIа пощт дамыгъэхэр хэгуэшэн зэрыщIадзэм теухуа зэхыхьэм
Дыгъуасэ КIуэкIуэ Юрий хэтащ Къэбэрдей-Балъкъэр Республикэм и япэ Президент КIуэкIуэ Валерэ къызэралъхурэ илъэс 75-рэ зэрырикъуам и щIыхькIэ къыдагъэкIа пощт дамыгъэ хэхахэр хэгуэшэн зэрыщIадзэм теухуа зэхыхьэм.
Карточкэр экземпляр мин хъууэ традзащ, дэтхэнэми «2016 гъэм жэпуэгъуэм и 18-м» бжыгъэр тегъэуауэ. Япэ экземплярипщIым КъБР-м и Iэтащхьэм тритхащ «Къэбэрдей-Балъкъэрым, ди Хэкум я къуэ гъуэзэджэ» псалъэхэр.
IэщIагъэлIхэм зэрыжаIэмкIэ, карточкэр филателистхэм яфIэгъэщIэгъуэнынущ икIи ар зыIэрагъэхьэным хущIэкъунущ. Ар тыгъэ лъапIэу щытынущ ди республикэмрэ абы и тхыдэмрэ иригушхуэхэм папщIэ, жиIащ КIуэкIуэ Ю. А. Къэрал, политикэ лэжьакIуэ гъуэзэджэ КIуэкIуэ В. М. и сурэтыр зытет пощт маркэхэри къыдагъэкIынущ.
КъБР-м и Iэтащхьэмрэ Правительствэмрэ я пресс-IуэхущIапIэ.
